### Beslutningstema

Status på beskyttelse af drikkevandsboringer, der er udpeget som boringsnært beskyttelsesområde (BNBO).

### Historik

Kommunalbestyrelsen har d. 26. juni 2025 besluttet, at der skal meddeles forbud mod erhvervsmæssig anvendelse af pesticider i 15 boringsnære beskyttelsesområder (BNBO).

### Sagsfremstilling

Vandværkerne og lodsejerne har indgået frivillige aftaler vedrørende 19 udpegede BNBO'er.

Forvaltningen har meddelt forbud mod erhvervsmæssig anvendelse af pesticider til 14 lodsejere. Forbuddene vedrører drikkevandsboringer tilhørende Agerskov Vandværk, [adresse], Sdr. [adresse], [adresse], Visby Vandværk og Østerby-Gærup Vandværk, og i alt 15 BNBO´er. Den nødvendige indsats er dermed gennemført for 97% af alle udpegede BNBO' er i Tønder Kommune. Foreløbig kan der ikke opnås 100 % beskyttelse, idet et BNBO manglende afklaring af ejerskab. Når ejerskab er afklaret, skal der først forsøges at indgå en frivillig aftale. Hvis det ikke lykkedes, skal forvaltning efterfølgende meddele et forbud mod erhvervsmæssig anvendelse af pesticider i BNBO.

![Status på BNBO - Indsats gennemført d. 11.7.2025](data:image/jpeg;base64...)

To lodsejere har ønsket forbuddet indbragt for taksationskommissionen. Den ene af de to lodsejere har tillige påklaget forbuddet til Miljø- og Fødevareklagenævnet. Herudover er der en lodsejer, der har indbragt forbuddet for Miljø- og Fødevareklagenævnet.

### Økonomi

Tønder kommune betaler for tinglysning af forbuddene 25.900,00 dkk i alt.

### Lovgrundlag

Miljøbeskyttelseslovens § 24a

### Indstilling Fagchefen for Teknik og Miljø indstiller,

at orienteringen tages til efterretning.

### Beslutning

Orienteringen taget til efterretning.